ટૉસ જીતીને હરીફ ટીમે ત્રિવેદી મેવાડા બ્રાહ્મણ (બારીશી)ને પહેલાં બૅટિંગનો મોકો આપ્યો હતો. નિમિત મીઠાવાલાએ મૅચના પહેલા બૉલમાં ઓપનિંગ બૅટ્સમૅનને પૅવિલિયનભેગો કરી દેતાં ત્રિવેદી મેવાડા બ્રાહ્મણના કૅમ્પમાં સન્નાટો ફેલાઈ ગયો હતો. એમાં વળી પ્રથમ ઓવર મેઇડન જતાં સ્કોર માઇનસ પાંચ થતાં બૅટિંગ-ટીમ માટે દુકાળમાં અધિક માસ જેવી પરિસ્થિતિ સર્જાઈ હતી. ત્રીજી ઓવરમાં વધુ એક વિકેટ પડી જતાં પિચ પર કોઈ બૅટ્સમૅન ટકશે નહીં એમ લાગતું હતું, પરંતુ ઓપનિંગમાં આવેલા મુકેશ ઠાકર (૨૫) અને ચોથા અને પાંચમા ક્રમે આવેલા અનુક્રમે ઉર્વીશ ઉપાધ્યાય (૨૭) અને ભાવિન શુક્લ (૨૧) સાથે શાનદાર પાર્ટનરશિપ નિભાવીને ૧૦ ઓવરના અંતે ૩ વિકેટે ૯૧ રન બનાવીને ટીમના સ્કોરને સન્માનજનક સ્થિતિએ પહોંચાડ્યો હતો.